A 2008-as U17-es női labdarúgó-világbajnokságon harmadik helyezett lett a válogatottal. A Costa Rica és a Ghána elleni csoportmérkőzésen egyaránt két gólt szerzett, a negyeddöntőben Kanada ellen szintén kétszer volt eredményes. Az elődöntőben és a győztes bronzmérkőzésen nem talált az ellenfél kapujába, ennek ellenére a torna gólkirályi címét hat találattal ő szerezte meg. Az U17-es vb ideje alatt az új-zélandi újságok a "Felejtsétek el Maradonát, jön Marozsán!" és ehhez hasonló című tudósításokkal jelentek meg.